„Degas" preusmjerava ovdje. Za ostala značenja, v. Degas (razvrstavanje).

**Edgar Germain Hilaire Degas** (Pariz, 19. lipnja 1834. - Pariz, 26. rujna 1917.), francuski slikar, grafičar i kipar.

Isprva je slikao historijske teme i portrete u ulju, a 70-ih godina počeo je raditi u pastelu i temperi. Zanima ga prije svega pokret tijela, koji je prikazivao točno i realistički, a pritom su na njega utjecali japanski drvoresci (Utamaro i Hokusaj). Motive je tražio na konjskim trkalištima i u kazalištu, a oko 1872. počeo je crtati i slikati plesačice. Izlagao je s impresionistima, a poslije u salonu. Izradio je niz bakropisa, litografija, a bavio se i sitnom plastikom.

Rane godine
-----------

Degas - Plesni tečaj
Degas je rođen u Parizu, iz imućne bankarske obitelji. Sa jedanaest godina počinje svoje školovanje, u školi Lycee Louis Grand. Degas se ozbiljno počeo baviti slikarstvom, sa osamnaest godina svoju sobu je pretvorio u atelje, ali od njega se očekivalo da studira kao i od svih maldih plemića. Degas je imao druge planove te je svoje formalno školovanje napustio sa dvadeset godina, i krenuo studirati slikarstvo pod vodstvom Louisa Lamothea. Nakon par godina otputovao je u Italiju gdje je vidio radove Michelangela,Raphaela i ostalih slikara renesanse.

Kroz život
----------

Godine 1865. neki od njegovih radova izloženi su u Salonu (službena umjetnička izložba na akademiji Lijepih umjetnosti u Parizu). Sljedećih pet godina nekih od njegovih radova koji su bili izloženi u Salonu postupno su bili prihvaćeni u Svijetu konvecionalne umjetnosti. Poznat je po slikama konja i plesačica, počeo je sa povijesnom slikom kao što su Mladi Spartanci. U svojoj ranoj karijeri slikao je i portrete u kojima je uspio prikazati jake karakterne osobine portretiranih. Kroz svoje slikarstvo mnogo se više zanimao za teme iz realnog života nego za povijesne i mitološke teme. Godine 1870. izbio je Francusko-pruski rat i Degas je stupio u Nacionalnu gardu, branio je Pariz te mu je ostalo malo vremena za slikanje. Kroz rat otkriven mu je problem s očima što ga je tijekom života jako brinulo. Nikad se nije ženio te je svoje posljednje godine svog života proveo skoro slijep, besciljno lutajući ulicama Pariza, dok nije umro 1917.

* Sjedeća plesačica, 1881.-83.*Sjedeća plesačica*, 1881.-83.
* Obitelj Belleli, 1860.—1862. Louvre.*Obitelj Belleli*, 1860.—1862. Louvre.
* Na baletu, 1872. Frankfurt.*Na baletu*, 1872. Frankfurt.
* Sat baleta, 1874. d'Orsay.*Sat baleta*, 1874. d'Orsay.
* Čaša absinta, 1876. d'Orsay.*Čaša absinta*, 1876. d'Orsay.
* Na utrkama, oko 1880. d'Orsay, Pariz.*Na utrkama*, oko 1880. d'Orsay, Pariz.
* Kupačica, 1886. pastel, d'Orsay.*Kupačica*, 1886. pastel, d'Orsay.
* Mala četrnaestogodišnja balerina, 1890. bronca i tkanina, d'Orsay.*Mala četrnaestogodišnja balerina*, 1890. bronca i tkanina, d'Orsay.

Izvori
------

* Istorija umetnosti H.W. Janson - Beograd 1982.

Vanjske veze
------------

***Edgar Degas*** na Wikimedijinoj ostavi

* Edgar Degas - Život i djelo Arhivirano 2007-08-24 na Wayback Machine-u (engl.)
* Degas na WebMuseum (engl.)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 41863744
* LCCN: n79022903
* ISNI: 0000 0001 2129 7200
* GND: 118524291
* SELIBR: 183587
* SUDOC: 029025397
* BNF: cb120737685 (podaci)
* BIBSYS: 90077970
* ULAN: 500115194
* MusicBrainz: f12aed12-2a2c-47e4-9747-71d292fb82ff
* NLA: 35034568
* NDL: 00437558
* NKC: jn19990001680
* BNE: XX1096561
* CiNii: DA01909952
* KulturNav: id
* RKD: 21403
* CONOR.SI: 16373091
* NSK: 000004298

 |